આવી સૂચનાઓને કારણે 29 જાન્યુઆરીના રોજ ફરીથી મરિના બીચ પર જલ્લીકટ્ટુની માંગણી લઇને પ્રદર્શનકર્તાઓ જમા થઇ જવાની સંભાવના હતી. આથી ચેન્નાઇ પોલીસે એક પ્રકાશન જાહેર કરતાં જણાવ્યું હતું કે, આ આદેશ હેઠળ મરિના બીચ પર કોઇ પણ જાતની મીટિંગ, હડતાલ, પ્રદર્શન કે અન્ય કોઇ પણ એવું કામ નહીં કરી શકાય, જેમાં લોકો એક જૂથમાં જમા થતા હોય. મરિના બીચના આઇસ હાઉસ પોલીસ સ્ટેશનમાં જલ્લીકટ્ટુના પ્રદર્શનના નામે આગ ચાંપવામાં આવી હતી. વળી, મરિના બીચ પર ઘણા સ્થાન પર દેશ વિરોધી પોસ્ટર લગાવ્યા હોવાની ખબરો પણ સામે આવી હતી.